अभी तक मालेगांव बम धमाकों से लेकर अजमेर बम धमाकों तक जो नाम सामने आए हैं, उनमें अधिकतर आरोपियों का संबंध संघ परिवार से है। उनका कार्यक्षेत्र गुजरात, राजस्थान, मध्यप्रदेश तथा महाराष्ट्र है। भारत के नक़्शे पर नज़र डालें तो यह चारों राज्य एक दूसरे से जुड़े हैं, इन चारों राज्यों में साम्प्रदायिक तत्वों तथा उनकी गतिविधियों का जो इतिहास मिलता है, वह किसी से छुपा नहीं है। गुमशुदा विस्फोटक पदार्थ के ट्रकों का विवरण जो हमने अपने पिछले लेखों में पेश किया था, उनका संबंध भी इन्हीं क्षेत्रों से है। इसके अलावा महाराष्ट्र में शिवसेना ने जो कुछ किया, वह श्री कृष्ण कमीशन की रिपोर्ट में उल्लेखित है। गुजरात में नरेन्द्र मोदी के नेतृत्व वाली सरकार के चलते क्या हुआ, यह भारत के इतिहास का बदनुमा दाग़ है। अगर अब मैं यह कहूं कि जो कुछ गुजरात में यकमुश्त हुआ, उसके बाद लगभग वही सब क़िस्तों में 2002 के बाद से 2008 तक बम धमाकों के रूप में देश व्यापी स्तर पर लगातार होता रहा। स्पष्ट हो कि 27 फरवरी 2002 को साबरमती एक्सप्रेस दुघर्टना के बाद 28 फरवरी 2002 के बाद गुजरात तीन हज़ार से अधिक एक विशेष समुदाय के लोगों के नरसंहार का गवाह बना और उसके बाद 26 नवम्बर 2008 तक हुए बम धमाकों में सैंकड़ों बेगुनाह इन्सानों का खून बहाया गया। कुछ घटनाऐंः